Document ID: 32014D0819

KOMISIJOS ĮGYVENDINIMO SPRENDIMAS
2014 m. lapkričio 17 d.
dėl nuorodos, įtrauktos į saugomų kilmės vietos nuorodų ir saugomų geografinių nuorodų registrą, numatytą Europos Parlamento ir Tarybos reglamente (ES) Nr. 1151/2012, panaikinimo prašymo atmetimo [Jihočeská Niva (SGN)]
(pranešta dokumentu Nr. C(2014) 8391)
(Tekstas autentiškas tik slovakų kalba)
(2014/819/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 54 straipsnio 1 dalį,
kadangi:
(1)
Reglamento (ES) Nr. 1151/2012 54 straipsnio 1 dalies pirmoje pastraipoje numatyta, kad Komisija gali panaikinti saugomos geografinės nuorodos registraciją ne tik produkto, kuriuo prekiaujama naudojant registruotą pavadinimą, gamintojų prašymu, bet ir tais atvejais, kai neužtikrinama atitiktis specifikacijos sąlygoms arba jei produktas bent septynerius metus neteikiamas rinkai;
(2)
Komisija išnagrinėjo 2013 m. rugsėjo 20 d. Slovakijos perduotą ir 2013 m. rugsėjo 27 d. gautą prašymą panaikinti saugomos geografinės nuorodos „Jihočeská Niva“ registravimą;
(3)
šis panaikinimo prašymas neatitinka nė vieno iš dviejų atvejų, minimų Reglamento (ES) Nr. 1151/2012 54 straipsnio 1 dalies pirmoje pastraipoje, taigi neatitinka tame straipsnyje numatytų sąlygų;
(4)
atsižvelgiant į tai, Slovakijos pateiktą saugomos geografinės nuorodos „Jihočeská Niva“ panaikinimo prašymą reikia atmesti;
(5)
šiame sprendime numatyta priemonė atitinka Žemės ūkio produktų kokybės politikos komiteto nuomonę,
PRIĖMĖ ŠĮ SPRENDIMĄ:
1 straipsnis
Saugomos geografinės nuorodos „Jihočeská Niva“ panaikinimo prašymas atmetamas.
2 straipsnis
Šis sprendimas skirtas Slovakijos Respublikai.
Priimta Briuselyje 2014 m. lapkričio 17 d.

Labels: 3
17
18